

**УКАЗАНИЯ ЗА УЧАСТИЕ В ОБЩЕСТВЕНА ПОРЪЧКА С ПРЕДМЕТ:**

**“Абонаментно обслужване на**

**информационната система за управление на човешките ресурси и работната заплата в Българската народна банка“**

[**I.** **ОБЩИ УСЛОВИЯ** 4](#_Toc26955641)

[**II.** **ПРЕДМЕТ, СРОК И МЯСТО НА ОБЩЕСТВЕНАТА ПОРЪЧКА** 4](#_Toc26955642)

[1. Предмет: 4](#_Toc26955643)

[2. Обект на обществената поръчка: 4](#_Toc26955645)

[3. Срок за изпълнение: 4](#_Toc26955646)

[4. Прогнозна стойност 4](#_Toc26955648)

[**III.** **ДОСТЪП ДО ДОКУМЕНТАЦИЯ ЗА ОБЩЕСТВЕНАТА ПОРЪЧКА. ПОДАВАНЕ НА ОФЕРТИ. РАЗЯСНЕНИЯ ПО УСЛОВИЯТА НА ОБЩЕСТВЕНАТА ПОРЪЧКА. ОБМЕН НА ИНФОРМАЦИЯ.** 4](#_Toc26955649)

[1. Достъп до документация 4](#_Toc26955650)

[2. Подаване на оферти 4](#_Toc26955651)

[3. Разяснения по условията на обществената поръчка 5](#_Toc26955652)

[4. Обмен на информация 5](#_Toc26955653)

[**IV.** **ИЗИСКВАНИЯ КЪМ УЧАСТНИЦИТЕ В ОБЩЕСТВЕНАТА ПОРЪЧКА** 5](#_Toc26955654)

[А. Условия за участие. Основания за отстраняване. 5](#_Toc26955655)

[**1.** **Условия за участие** 5](#_Toc26955656)

[**2.** **Изисквания за личното състояние** 7](#_Toc26955657)

[**3.** **Критерии за подбор:** 9](#_Toc26955658)

[**4.** **Обединения. Подизпълнители. Ползване капацитета на трети лица.** 11](#_Toc26955659)

[**V.** **ДЕКЛАРИРАНЕ НА ЛИПСА НА ОСНОВАНИЯ ЗА ОТСТРАНЯВАНЕ И СЪОТВЕТСТВИЕ С КРИТЕРИИ ЗА ПОДБОР** 11](#_Toc26955660)

[**VI.** **ОФЕРТА. УКАЗАНИЯ ЗА ПОДГОТОВКАТА Ѝ** 12](#_Toc26955661)

[1. Общи изисквания при изготвяне и представяне на офертата. 12](#_Toc26955662)

[2. Съдържание на опаковката: 14](#_Toc26955663)

[**VII.** **КРИТЕРИЙ ЗА ВЪЗЛАГАНЕ** 15](#_Toc26955664)

[**VIII.** **РАЗГЛЕЖДАНЕ, ОЦЕНКА И КЛАСИРАНЕ НА ОФЕРТИТЕ. ОПРЕДЕЛЯНЕ НА ИЗПЪЛНИТЕЛ** 16](#_Toc26955665)

[**IX.** **ОТСТРАНЯВАНЕ НА УЧАСТНИЦИ** 16](#_Toc26955666)

[**X.** **ПРЕКРАТЯВАНЕ НА ОБЩЕСТВЕНАТА ПОРЪЧКА** 17](#_Toc26955667)

[**XI.** **СКЛЮЧВАНЕ НА ДОГОВОР ЗА ОБЩЕСТВЕНА ПОРЪЧКА. ДОГОВОР ЗА ПОДИЗПЪЛНЕНИЕ** 17](#_Toc26955668)

[1. Договор за обществена поръчка 17](#_Toc26955669)

[2. Договор за подизпълнение 18](#_Toc26955670)

[**XII.** **ГАРАНЦИЯ ЗА ИЗПЪЛНЕНИЕ** 19](#_Toc26955671)

[**XIII.** **ДРУГИ УСЛОВИЯ** 20](#_Toc26955672)

[**XIV.** **ИНФОРМАЦИЯ ПО ЧЛ. 13 ОТ РЕГЛАМЕНТ (ЕС) 2016/679 ОТ 27 АПРИЛ 2016 ГОДИНА ОТНОСНО ЗАЩИТАТА НА ФИЗИЧЕСКИТЕ ЛИЦА ВЪВ ВРЪЗКА С ОБРАБОТВАНЕТО НА ЛИЧНИ ДАННИ И ОТНОСНО СВОБОДНОТО ДВИЖЕНИЕ НА ТАКИВА ДАННИ И ЗА ОТМЯНА НА ДИРЕКТИВА 95/46/EО (ОБЩИЯ РЕГЛАМЕНТ ЗА ЗАЩИТА НА ДАННИТЕ)** 20](#_Toc26955673)

[1. Данни относно администратора на лични данни 20](#_Toc26955674)

[2. Цели на обработването. Правни основания 21](#_Toc26955675)

[3. Лица, обработващи лични данни в БНБ 21](#_Toc26955676)

[4. Срок за съхраняване на личните данни 22](#_Toc26955677)

[5. Права на субекта на данните 22](#_Toc26955678)

[6. Длъжностно лице по защита на личните данни 22](#_Toc26955679)

[7. Право на обжалване 22](#_Toc26955680)

# **ОБЩИ УСЛОВИЯ**

Настоящите указания определят правилата за подготовка и представяне на офертите за участие при възлагане на обществена поръчка на стойност по чл. 20, ал. 3, т. 2 от Закона за обществените поръчки (ЗОП), както и условията и реда, при които ще се избере изпълнител на обществената поръчка в съответствие със Закона за обществените поръчки (ЗОП) и Правилника за прилагане на Закона за обществените поръчки (ППЗОП).

Обществената поръчка се провежда на основание чл. 20, ал. 3, т. 2 от ЗОП във връзка с чл. 186 и чл. 187, ал.1 от ЗОП.

# **ПРЕДМЕТ, СРОК И МЯСТО НА ОБЩЕСТВЕНАТА ПОРЪЧКА**

## **Предмет:**

## „Абонаментно обслужване на информационната система за управление на човешките ресурси и работната заплата в Българската народна банка. “

## **Обект на обществената поръчка:**

Услуга

## **Срок за изпълнение:**

## Предвижда се срок за изпълнение 1 (една) година, считано от 22.02.2020 г. В случай че договорът бъде сключен след тази дата, срокът на договора е 1 (една) година, считано от датата на сключването му.

## Прогнозна стойност

Прогнозната стойност на поръчката е в размер на до **45 000 лв. без ДДС**.

# **ДОСТЪП ДО ДОКУМЕНТАЦИЯ ЗА ОБЩЕСТВЕНАТА ПОРЪЧКА. ПОДАВАНЕ НА ОФЕРТИ. РАЗЯСНЕНИЯ ПО УСЛОВИЯТА НА ОБЩЕСТВЕНАТА ПОРЪЧКА. ОБМЕН НА ИНФОРМАЦИЯ.**

## Достъп до документация

Лицата могат да изтеглят безплатно документацията за обществената поръчка от интернет страницата на възложителя: <http://www.bnb.bg>, раздел „Профил на купувача – обществени поръчки“, на адрес:

<https://www.bnb.bg/AboutUs/AUPublicProcurements/AUPPList/PP_01224-2019-INV_11_BG>

## Подаване на оферти

Оферти се подават на гише № 43 в Паричния салон на БНБ.

Оферти се подават до 15:45 часа на датата, посочена в Обявата за обществена поръчка на стойност по чл. 20, ал. 3 от ЗОП, съответно в Раздел III от Информация за публикуване в профила на купувача обява за обществена поръчка на стойност по чл. 20, ал. 3 от ЗОП.

Участникът може да подаде офертата си и по пощата или с куриерска служба, с препоръчано писмо с обратна разписка, като в този случай разходите за подаване на офертата са за негова сметка. Офертата, подадена по пощата или с куриерска служба, следва да бъде получена от възложителя до 15:45 часа на датата, посочена в Обявата за обществена поръчка на стойност по чл. 20, ал. 3 от ЗОП, съответно в Раздел III от Информация за публикувана в профила на купувача обява за обществена поръчка на стойност по чл. 20, ал. 3 от ЗОП.

Рискът от забава или загубване на офертата е на участника.

## Разяснения по условията на обществената поръчка

При писмено искане, направено до три дни преди изтичането на срока за получаване на оферти, възложителят публикува най-късно на следващия работен ден в профила на купувача писмени разяснения по условията на обществената поръчка.

Исканията за разяснения по условията на обществената поръчка се адресират до г-жа Снежанка Деянова-Главен секретар, като се изпращат на факс: 02/950 84 52, на e-mail- publicprocurement@bnbank.org или на адрес: гр. София 1000, пл. „Княз Александър I” № 1.

## Обмен на информация

Всички действия на възложителя към участниците са в писмена форма. Изпращане на документите, с които следва да бъдат уведомени участниците, се извършва на адрес, посочен от съответния участник: на електронна поща, като съобщението, с което се изпращат, се подписва с електронен подпис; чрез пощенска или друга куриерска услуга с препоръчана пратка с обратна разписка или по факс или чрез комбинация от тези средства по избор на възложителя.

Когато протоколът, утвърден от възложителя, не е получен от участника по някой от изброените начини, възложителят публикува съобщение до участника в профила на купувача. С публикуването на документите на профила на купувача се приема, че заинтересованите лица са уведомени относно отразените в тях обстоятелства.

# **ИЗИСКВАНИЯ КЪМ УЧАСТНИЦИТЕ В ОБЩЕСТВЕНАТА ПОРЪЧКА**

## А. Условия за участие. Основания за отстраняване.

### **Условия за участие**

* 1. В обществената поръчка може да участва всяко българско или чуждестранно физическо или юридическо лице или техни обединения, което отговаря на условията, посочени в ЗОП, ППЗОП и посочените в настоящите указания изисквания на възложителя.
  2. Не се допуска пряко или косвено участие в настоящата обществена поръчка на дружествата, регистрирани в юрисдикции с преференциален данъчен режим и на контролирани от такива дружества лица, включително и чрез гражданско дружество/консорциум, в което участва дружество, регистрирано в юрисдикция с преференциален данъчен режим, освен при наличие на изключенията по смисъла на чл. 4 от Закона за икономическите и финансовите отношения с дружества, регистрирани в юрисдикции с преференциален данъчен режим, контролираните от тях лица и техните действителни собственици.
  3. Ще бъде отстранен участник, за когото е налице обстоятелство по чл. 69 от Закона за противодействие на корупцията и за отнемане на незаконно придобитото имущество (ЗПКОНПИ)\*.

***Забележка:***

*\*Лице, заемало висша публична длъжност, което в последната една година от изпълнението на правомощията или задълженията си по служба е участвало в провеждането на процедури за обществени поръчки или в процедури, свързани с предоставяне на средства от фондове, принадлежащи на Европейския съюз или предоставени от Европейския съюз на българската държава, няма право в продължение на една година от освобождаването си от длъжност да участва или да представлява физическо или юридическо лице в такива процедури пред институцията, в която е заемало длъжността, или пред контролирано от нея юридическо лице.*

*Забраната за участие в процедури за обществени поръчки или в процедури, свързани с предоставяне на средства от фондове, принадлежащи на Европейския съюз или предоставени от Европейския съюз на българската държава, се прилага и за юридическо лице, в което лицето по ал. 1 е станало съдружник, притежава дялове или е управител или член на орган на управление или контрол след освобождаването му от длъжност.*

* 1. Свързани лица\* не могат да бъдат самостоятелни участници в обществената поръчка.

\* Съгласно § 2, т. 45 от допълнителните разпоредби на Закона за обществените поръчки „[свързани лица](javascript:;)“ са тези по смисъла на § 1, т. 13 и т. 14 от Допълнителните разпоредби на Закона за публичното предлагане на ценни книжа (ДР на ЗППЦК).

*\* „*[*Свързани лица*](javascript:;)*", по смисъла на § 1, т.13 от ДР на ЗППЦК, са:  
а) лицата, едното от които контролира другото лице или е негово дъщерно дружество;  
б) лицата, чиято дейност се контролира от трето лице;  
в) лицата, които съвместно контролират трето лице;  
г) съпрузите, роднините по права линия без ограничения, роднините по съребрена линия до четвърта степен включително и роднините по сватовство до четвърта степен включително.*

*"Контрол" по смисъла на § 1, т.14 от ДР на ЗППЦК, е налице, когато едно лице:*

*а) притежава, включително чрез дъщерно дружество или по силата на споразумение с друго лице, над 50 на сто от броя на гласовете в общото събрание на едно дружество или друго юридическо лице; или*

*б) може да определя пряко или непряко повече от половината от членовете на управителния или контролния орган на едно юридическо лице; или*

*в) може по друг начин да упражнява решаващо влияние върху вземането на решения във връзка с дейността на юридическо лице.*

### **Изисквания за личното състояние**

* 1. Възложителят отстранява участник, за когото са налице основанията по чл. 54, ал. 1 от ЗОП, а именно:
     1. е осъден с влязла в сила присъда за престъпление по чл. 108а, чл. 159а - 159г, чл. 172, чл. 192а, чл. 194 - 217, чл. 219 - 252, чл. 253 - 260, чл. 301 - 307, чл. 321, 321а и чл. 352 - 353е от Наказателния кодекс;
     2. е осъден с влязла в сила присъда за престъпление, аналогично на тези по

т. 2.1.1., в друга държава членка или трета страна;

* + 1. има задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях, към държавата или към общината по седалището на възложителя и на участника, или аналогични задължения, съгласно законодателството на държавата, в която участникът е установен, доказани с влязъл в сила акт на компетентен орган;

\* Наличието на задължения за данъци или осигурителни вноски, не е основание за отстраняване, когато размерът им е до 1 на сто от сумата на годишния общ оборот на участника за последната приключена финансова година, но не повече от 50 000 лв.

* + 1. е налице неравнопоставеност в случаите по чл. 44, ал. 5 от ЗОП;
    2. е установено, че:

а) е представил документ с невярно съдържание, свързан с удостоверяване липсата на основания за отстраняване или изпълнението на критериите за подбор;

б) не е предоставил изискваща се информация, свързана с удостоверяване липсата на основания за отстраняване или изпълнението на критериите за подбор;

* + 1. е установено с влязло в сила наказателно постановление или съдебно решение, нарушение на чл. 61, ал. 1, чл. 62, ал. 1 или 3, чл. 63, ал. 1 или 2, чл. 118, чл. 128, чл. 228,

ал. 3, чл. 245 и чл. 301 – 305 от Кодекса на труда или чл. 13, ал. 1 от Закона за трудовата миграция и трудовата мобилност или аналогични задължения, установени с акт на компетентен орган, съгласно законодателството на държавата, в която участникът е установен;

* + 1. е налице конфликт на интереси\* по смисъла на § 2, т. 21 от ДР на ЗОП, който не може да бъде отстранен.

\* ***Забележка:*** *Конфликт на интереси е налице, когато възложителят, негови служители или наети от него лица извън неговата структура, които участват в подготовката или възлагането на обществената поръчка или могат да повлияят на резултата от нея, имат интерес, който може да води до облага\* по смисъла на чл. 54 от Закона за противодействие на корупцията и за отнемане на незаконно придобитото имущество и за който би могло да се приеме, че влияе на тяхната безпристрастност и независимост във връзка с възлагането на обществената поръчка.*

*\*Облага по смисъла на чл. 54 от Закона за противодействие на корупцията и за отнемане на незаконно придобитото имущество* *е всеки доход в пари или в имущество, включително придобиване на дялове или акции, както и предоставяне, прехвърляне или отказ от права, получаване на стоки или услуги безплатно или на цени, по-ниски от пазарните, получаване на привилегия или почести, помощ, глас, подкрепа или влияние, предимство, получаване на или обещание за работа, длъжност, дар, награда или обещание за избягване на загуба, отговорност, санкция или друго неблагоприятно събитие.*

* 1. Участник, за когото е налице основание по чл. 54, ал. 1 от ЗОП, има право да представи доказателства, че е предприел мерки, които гарантират неговата надеждност, въпреки наличието на съответното основание за отстраняване. Посоченото основание за отстраняване се прилага и когато участникът в обществената поръчка е обединение от физически и/или юридически лица и за член на обединението са налице обстоятелствата по чл. 54, ал. 1 от ЗОП, както и за предложените подизпълнители и за третите лица, в случай че участникът е оферирал такива.

**Важно!!! В чл. 192, ал. 3 от ЗОП и чл. 96а, ал. 2 от ППЗОП е посочена формата на удостоверяване на липсата на основания за отстраняване и съответствие с критериите за подбор от участниците, а именно декларации по образец на Възложителя, неразделна част от документацията за обществената поръчка. При подаване на оферта участникът следва да представи декларации по образец, а не електронен Единен европейски документ за обществени поръчки (еЕЕДОП).**

### **Критерии за подбор:**

* 1. **Годност (правоспособност) за упражняване на професионална дейност**

Възложителят не поставя изискване относно правоспособността на участниците.

* 1. **Икономическо и финансово състояние**

Възложителят не поставя изискване относно икономическото и финансовото състояние на участниците.

* 1. **Технически и професионални способности:**

**3.3.1.** Участникът следва да е изпълнил за последните три години, считано от датата на подаване на офертата, дейности за абонаментно обслужване на информационнa системa\* с предмет и обем, идентични или сходни\*\* с тези на поръчката.

За последните три години, считано от датата на подаване на офертата, участникът следва да е изпълнил минимум 1 (една) дейност за абонаментно обслужване на информационнa системa\* с предмет и обем, идентични или сходни\*\* с тези на поръчката.

\* под информационна система следва да се разбират системи с използване на системи за управление на база данни (СУБД) реализирани с използване на Oracle бази данни (или еквивалент);

\*\*под дейности с предмет и обем, сходни с тези на поръчката следва да се разбират дейности по абонаментно обслужване на информационна система за период не по-малък от 9 (девет) месеца, сходна като обхват, архитектура и база данни, съгласно техническите спецификации и функционални описания в Приложение № 1 към документацията за обществената поръчка.

**Забележка:**

При подаване на офертата участникът декларира съответствието си с поставените критерии за подбор от възложителя, като попълва декларация по образец, неразделна част от документацията за обществена поръчка.

На етап сключване на договор, участникът, избран за изпълнител, представя следните документи:

- Подписан и подпечатан списък на услугите, които са идентични или сходни с предмета на обществената поръчка, с посочване на стойностите, датите и получателите, заедно с доказателства за извършените услуги.

**3.3.2.** Участникът следва да разполага с персонал с определена професионална компетентност за изпълнение на поръчката, както следва:

* 1 (един) ръководител на екипа, който трябва да отговаря на следните изисквания: (1) висше образование в областта на информационните технологии или икономиката; (2) участие като ръководител на минимум 2 (два) изпълнени проекта, свързани с разработване и внедряване на информационни системи и/или абонаментно обслужване и/или гаранционна поддръжка на информационна система.
* Минимум 2 (двама) бизнес анализатори, всеки от които да отговаря на следните изисквания: (1) висше образование в областта на информационните технологии или икономиката; (2) участие като бизнес анализатор в минимум 2 (два) изпълнени проекта, свързани с разработване и внедряване на информационни системи и/или абонаментно обслужване и/или гаранционна поддръжка на информационна система;
* Минимум 3 (трима) софтуерни специалисти, поне двама, от които да имат опит като софтуерни специалисти в минимум 2 (два) изпълнени проекта, свързани с разработване и внедряване на информационни системи и/или абонаментно обслужване и/или гаранционна поддръжка на информационна система;
* Минимум 1 (eдин) специалист по качеството, който да има опит като специалист по качеството в минимум 2 (два) изпълнени проекта, свързани с разработване и внедряване на информационни системи и/или абонаментно обслужване и/или гаранционна поддръжка на информационна система;.

**Забележка:**

При подаване на оферта участникът декларира съответствието си с поставените критерии за подбор от възложителя, като попълва декларация по образец, неразделна част от документацията за обществена поръчка.

На етап сключване на договор, участникът, избран за изпълнител, представя следните документи:

* Подписан и подпечатан списък на персонала, който ще изпълнява поръчката, и на членовете на ръководния състав, които ще отговарят за изпълнението, както и документи, които доказват професионалната компетентност на лицата;

**3.3.3.** Участникът да прилага система за управление на качеството БДС EN ISO 9001:2015 (или еквивалент).

- Участникът да притежава валиден сертификат за качество БДС EN ISO 9001:2015 (или еквивалент) за проектиране, разработване, внедряване и поддръжка на информационни системи.

**Забележка:**

При подаване на оферта участникът декларира съответствието си с поставените критерии за подбор от възложителя, като попълва декларация по образец, неразделна част от документацията за обществена поръчка.

На етап сключване на договор, участникът, избран за изпълнител, представя следните документи:

* Копие заверено „Вярно с оригинала” от участника на валиден сертификат за качество БДС EN ISO 9001:2015 (или еквивалент) за проектиране, разработване, внедряване и поддръжка на информационни системи.

1. **Обединения. Подизпълнители. Ползване капацитета на трети лица.**

4.1. При участие на обединения, които не са юридически лица, съответствието с критериите за подбор се доказва от обединението участник, а не от всяко от лицата, включени в него, с изключение на съответна регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидени в договора за създаване на обединението.

4.2. При участие на подизпълнители, същите трябва да отговарят на съответните критерии за подбор съобразно вида и дела от поръчката, който ще изпълняват. Възложителят ще изиска замяна на подизпълнител, който не отговаря на тези условия.

4.3. Ако участникът се позовава на капацитета на трети лица, същите следва да отговарят на съответните критерии за подбор, за доказването на които участникът се позовава на техния капацитет.

Важно!

На основание чл. 65, ал. 2 от ЗОП по отношение на критериите, свързани с професионална компетентност и опит за изпълнение на поръчката, участниците могат да се позоват на капацитета на трети лица само ако тези лица ще участват в изпълнението на частта от поръчката, за която е необходим този капацитет.

# **ДЕКЛАРИРАНЕ НА ЛИПСА НА ОСНОВАНИЯ ЗА ОТСТРАНЯВАНЕ И СЪОТВЕТСТВИЕ С КРИТЕРИИ ЗА ПОДБОР**

1. Декларацията за липса на основанията за отстраняване по чл. 54, ал. 1, т. 1, 2 и 7 от ЗОП, чл. 101, ал. 11 от ЗОП във вр. с §1, т. 13, б. „г“ от ДР на ЗППЦК и чл. 69, ал. 1 от ЗПКОНПИ, се подписва от лицата, които представляват участника съгласно регистъра, в който е вписан участника, ако има такъв, или документите, удостоверяващи правосубектността му.
2. Когато лицата, които представляват участника, са повече от едно и за тях няма различие по отношение на горепосочените обстоятелства, декларацията по чл. 54, ал. 1, т. 1, 2 и 7 и чл. 101, ал. 11 от ЗОП и чл. 69, ал. 1 от ЗПКОНПИ може да се подпише само от едно от тези лица, в случай че подписващият разполага с информация за достоверността на декларираните обстоятелства по отношение на останалите задължени лица.
3. Когато е налице необходимост от защита на личните данни или при различие в обстоятелствата, свързани с личното състояние, информацията относно изискванията се попълва в отделна декларация за всяко лице или за някои от лицата.
4. Когато участникът се представлява от повече от едно лице, декларацията за обстоятелствата по чл. 192, ал. 3 за липса на основанията за отстраняване по чл. 54, ал. 1, т. 3-6 от ЗОП, чл. 101, ал. 11 от ЗОП във вр. с §1, т. 13, б. „а“, „б“ и „в“ и т. 14 от ДР на ЗППЦК, чл. 3, т. 8 от ЗИФОДРЮПДРКТЛТДС и чл. 69, ал. 2 от ЗПКОНПИ, се подписва от лицето, което може самостоятелно да го представлява.
5. Когато участникът предвижда участието на подизпълнители или се позовава на капацитета на трети лица, декларации се представят и за тях.
6. Когато участникът в обществената поръчка е обединение, което не е юридическо лице, всеки член на обединението следва да представи съответните декларации. При необходимост от деклариране на обстоятелства, относими към обединението, декларации се подават и за него.
7. Съответствието с поставения критерий за подбор се декларира чрез представяне на декларация за съответствие с поставения критерий за подбор по чл. 192, ал. 3 във вр. с чл. 63 от ЗОП.

*Съгласно чл. 46, ал. 1 от ППЗОП, участниците са длъжни да уведомят възложителя в 3–дневен срок от настъпване на промяна в декларираните обстоятелства.*

# **ОФЕРТА. УКАЗАНИЯ ЗА ПОДГОТОВКАТА Ѝ**

## Общи изисквания при изготвяне и представяне на офертата.

Всяко българско или чуждестранно физическо или юридическо лице или техни обединения, както и всяко друго образувание може да участва при възлагане на настоящата обществена поръчка.

За участие участникът подготвя оферта на български език[[1]](#footnote-1), която трябва да съответства напълно на изискванията на Закона за обществените поръчки, Правилника за прилагане на Закона за обществените поръчки, както и условията, съдържащи се в обявата и документацията за участие.

Всеки участник има право да представи само една оферта. Лице, което участва в обединение или е дало съгласие да бъде подизпълнител на друг кандидат или участник, не може да подава самостоятелна оферта. В обществената поръчка едно физическо или юридическо лице може да участва само в едно обединение.

Клон на чуждестранно лице може да е самостоятелен участник, съгласно условията, посочени в чл. 36 от ППЗОП.

При изготвянето на офертата не се допускат никакви вписвания между редовете, изтривания или корекции.

Документите и данните в офертата се подписват само от лица с представителни функции съгласно актуалното състояние на участника или от изрично упълномощени за това лица. Във втория случай се изисква да се представи пълномощно за изпълнението на такива функции.

Разходите за подготовка на офертите са за сметка на участниците. Спрямо възложителя участниците не могат да предявяват каквито и да било претенции за разходи, направени от самите тях по подготовката и подаването на офертите им независимо от резултата или самото провеждане на обществената поръчка.

Участникът няма право да представя варианти на офертата. При наличието на варианти на офертата, същата не се разглежда и участникът се отстранява.

Възложителят може да поиска писмено от класираните участници да удължат срока на валидност на офертите до момента на сключване на договора за обществена поръчка.

Документите, свързани с участието в обществената поръчка, се представят от участника или от упълномощен от него представител, лично на гише № 43 в Паричния салон на БНБ или чрез пощенска или друга куриерска услуга с препоръчана пратка с обратна разписка, на адреса на възложителя, както следва: гр. София, пл. „Княз Александър I“ № 1, Българска народна банка. Документите се представят в запечатана непрозрачна опаковка, върху която се посочват:

* наименованието на участника, включително участниците в обединението, когато е приложимо;
* адрес за кореспонденция, телефон и по възможност факс и електронен адрес;
* наименованието на обществената поръчка, за която се подават документите.

Ако участникът изпраща офертата чрез препоръчано писмо с обратна разписка, разходите са за сметка на участника. В този случай, той следва да изпрати офертата, така че да обезпечи нейното пристигане на посочения от възложителя адрес преди изтичане на срока за подаване на офертите.

Съдържанието на опаковката следва да отговаря на изискванията на възложителя, посочени в **т. 2 „Съдържание на опаковката**“ в настоящия раздел.

Възложителят води регистър на получените оферти. При получаване на оферта от страна на Възложителя, върху опаковката се отбелязват поредният номер, датата и часът на получаването, за което на приносителя се издава документ.

Офертите се подават в срока, посочен в Обявата за обществена поръчка. Не се приемат оферти, които са представени след изтичане на крайния срок за получаване или са в незапечатана опаковка или в опаковка с нарушена цялост. Тези обстоятелства се отразяват във входящия регистър.

Когато към момента на изтичане на крайния срок за получаване на оферти пред мястото, определено за тяхното подаване, все още има чакащи лица, те се включват в списък, който се подписва от представител на възложителя и от присъстващите лица. Офертите на лицата от списъка се завеждат в регистъра. В този случай не се допуска приемане на оферти от лица, които не са включени в списъка.

## Съдържание на опаковката:

* Опис на документите, съдържащи се в офертата (свободен формат на текстово оформяне);
* При участници обединения – *копие на договора за обединение,* а когато в договора не е посочено лицето, което представлява участниците в обединението – и документ, подписан от лицата в обединението, в който се посочва представляващия; *(представя се ако е приложимо);*
* Декларация за липса на основанията за отстраняване по чл. 54, ал. 1, т. 1, 2 и 7 от ЗОП, чл. 101, ал. 11 от ЗОП във вр. с §1, т. 13, б. „г“ от ДР на ЗППЦК и чл. 69, ал. 1 от ЗПКОНПИ *(по образец)*;
* Декларация за обстоятелствата по чл. 192, ал. 3 за липса на основанията за отстраняване по чл. 54, ал. 1, т. 3-6 от ЗОП, чл. 101, ал. 11 от ЗОП във вр. с §1, т. 13, б. „а“, „б“ и „в“ и т. 14 от ДР на ЗППЦК, чл. 3, т. 8 от ЗИФОДРЮПДРКТЛТДС и чл. 69, ал. 2 от ЗПКОНПИ *(по образец)*;
* Декларация за съответствие с поставените критерии за подбор по чл. 192, ал. 3 във вр. с чл. 63 от ЗОП;
* Декларация по чл. 66, ал. 1 от ЗОП относно видовете работи, които ще се изпълняват от подизпълнител *(по образец, представя се ако е приложимо);*
* Декларация за съгласие на подизпълнителите *(представя се ако е приложимо)*;
* Документи за доказване на предприетите мерки за надеждност съгласно чл. 45, ал. 2 от ППЗОП *(когато е приложимо);*
* Техническо предложение *(по образец)*

Към техническото си предложение участникът следва да приложи подробно описание на услугите по абонаментното обслужване, изготвено в съответствие с Приложение № 2 – „Техническа спецификация за абонаментно обслужване на информационната система за управление на човешките ресурси и работната заплата в БНБ“.

Ако техническото предложение не съответства напълно на условията, обхвата и изискванията от Приложение № 2 или липсва предложение, участникът се отстранява от участие в обществената поръчка.

***Забележка:*** *Съгласно чл. 96а от ППЗОП с подаването на оферта участниците се съгласяват с всички условия на възложителя, в т.ч. с определения от него срок на валидност на офертите и проекта на договор.*

* Ценово предложение *(по образец)*

***Забележка:***

1. *Съгласно чл. 97, ал. 3 от ППЗОП комисията ще обяви ценовите предложения на участниците по време на публичното заседание по отваряне на офертите. В тази връзка не е необходимо участниците да представят ценовото си предложение в отделен запечатан плик с надпис „Предлагани ценови параметри“*.
2. *Констатирани противоречия и/или несъответствия в различните документи, част от офертата на участника, са основания за отстраняването му от участие в обществената поръчка.*

Участниците могат да посочват в офертите си информация, която смятат за конфиденциална във връзка с наличието на търговска тайна. Когато участниците са се позовали на конфиденциалност, съответната информация не се разкрива от възложителя. Участниците не могат да се позовават на конфиденциалност по отношение на предложенията от офертите им, които подлежат на оценка.

**Всички образци**, които се съдържат в документацията за възлагане на обществената поръчка **са задължителни и участниците следва да се придържат точно към тях** при изготвяне на офертата си.

Документите в офертата се подписват на всеки лист от **лица с представителни функции**,посочени в Търговския регистър или **упълномощени за това лица**. В този случай се изисква да се представи съответното пълномощно.

Когато не са приложени оригинални документи, в офертата следва да се представят копия от документи, като същите следва да бъдат заверени „вярно с оригинала” с подпис и печат на участника.

# **КРИТЕРИЙ ЗА ВЪЗЛАГАНЕ**

Обществената поръчка се възлага въз основа на икономически най-изгодната оферта, определена чрез критерий за оценка „най-ниска цена“.

Избраният критерий за възлагане се прилага само по отношение на офертите на участниците, които не са предложени за отстраняване от участие в обществената поръчка и отговарят на обявените от възложителя условия.

Показателите, въз основа на които ще се определи офертата с предложена най-ниска цена, са детайлно разписани в „Методика за определяне на комплексната оценка за класиране на офертите“ – приложение към документацията на обществената поръчка.

Участникът, класиран от комисията на първо място се предлага за изпълнител.

Комисията класира участниците по степента на съответствие на офертите с предварително обявените от възложителя условия. Когато комплексните оценки на две или повече оферти са равни, комисията прилага съответно чл. 58, ал. 2 и 3 от ППЗОП.

# **РАЗГЛЕЖДАНЕ, ОЦЕНКА И КЛАСИРАНЕ НА ОФЕРТИТЕ. ОПРЕДЕЛЯНЕ НА ИЗПЪЛНИТЕЛ**

Разглеждането и оценката на офертите ще се извърши от назначена от възложителя комисия на датата и часа, посочени в обявата за събиране на оферти за обществената поръчка. Отварянето на офертите е публично и на него могат да присъстват участниците в обществената поръчка или техни упълномощени представители. Възложителят със заповед определя състав на комисия от нечетен брой лица, които да разгледат и оценят получените оферти.

Когато установи липса, непълнота или несъответствие на информацията, включително нередовност или фактическа грешка, или несъответствие с изискванията към личното състояние, комисията писмено уведомява участника, като изисква да отстрани несъответствията или непълнотите в срок 3 работни дни.

Комисията може при необходимост да иска разяснения за данни, заявени от участниците, и/или да проверява заявените данни, включително чрез изискване на информация от други органи и лица.

Комисията може да изисква от участниците по всяко време да представят всички или част от документите, чрез които се доказва информацията, посочена в офертата им, когато това е необходимо за законосъобразното провеждане на обществената поръчка.

Комисията класира участниците по степента на съответствие на офертите с предварително обявените от възложителя условия.

Комисията съставя протокол за разглеждането и оценката на офертите и за класирането на участниците

Възложителят утвърждава протокола, след което в един и същи ден протоколът се изпраща на участниците и се публикува на профила на купувача.

# **ОТСТРАНЯВАНЕ НА УЧАСТНИЦИ**

Съгласно чл. 192, ал. 1 от ЗОП Възложителят отстранява участник, за когото е налице някое от обстоятелствата по чл. 54, ал. 1 от ЗОП.

Освен на основанията по чл. 54, ал. 1 от ЗОП възложителят отстранява:

1. участник, който не изпълни условие, посочено в обявата за обществената поръчка или в документацията към нея;

2. участник, който е представил оферта, която не отговаря на:

а) предварително обявените условия за изпълнение на поръчката;

б) правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, които са изброени в приложение № 10 от ЗОП;

3. участник, който не е представил в срок обосновката по чл. 72, ал. 1 от ЗОП или чиято оферта не е приета съгласно чл. 72, ал. 3 - 5 от ЗОП;

4. участници, които са свързани лица;

5. участник, подал оферта, която не отговаря на условията за представяне, включително за форма, начин и срок.

# **ПРЕКРАТЯВАНЕ НА ОБЩЕСТВЕНАТА ПОРЪЧКА**

Възложителят може да прекрати възлагането на поръчката до сключване на договора за възлагане на обществена поръчка, като публикува съобщение на профила на купувача, в което посочва и мотивите за прекратяването.

# **СКЛЮЧВАНЕ НА ДОГОВОР ЗА ОБЩЕСТВЕНА ПОРЪЧКА. ДОГОВОР ЗА ПОДИЗПЪЛНЕНИЕ**

## Договор за обществена поръчка

* 1. Възложителят сключва договор за обществена поръчка с определения изпълнител в 30‑дневен срок от датата на определяне на изпълнител. Договорът се сключва при наличие на документите, доказващи липсата на обстоятелствата за отстраняване.
  2. Когато участникът, избран за изпълнител, е чуждестранно лице, той представя съответните документи, издадени от компетентен орган, съгласно законодателството на държавата, в която участникът е установен. Когато в съответната държава не се издават документи за посочените обстоятелства или когато документите не включват всички обстоятелства, участникът представя декларация, ако такава декларация има правно значение съгласно законодателството на съответната държава. Когато декларацията няма правно значение, участникът представя официално заявление, направено пред компетентен орган в съответната държава.
  3. **Прилагане на Закона за мерките срещу изпиране на пари**
     1. Възложителят няма да сключи договор за възлагане на обществена поръчка с участник, за когото не може да бъде извършена идентификация на клиента, чрез регламентираните в Закона за мерките срещу изпирането на пари (ЗМИП) способи, включително когато клиентът е юридическо лице - на физическите лица, които са негови действителни собственици, по смисъла на § 2, ал. 1 от ДР на ЗМИП.
     2. За целите на извършване на идентификацията и проверката на идентификацията на участниците, включително на действителния собственик на участник – юридическо лице (член на обединение-участник, който е юридическо лице) участникът, избран за изпълнител, следва да представи информацията и документите по чл. 54 от ЗМИП. Когато е посочен ЕИК, съгласно чл. 23, ал. 6 от ЗТРРЮЛНЦ, и чрез публикуваните по партидата на съответното юридическо лице данни и документи може да бъде изведена необходимата информация за целите на идентификацията, не е необходимо представянето на документи по чл. 54 от ЗМИП. В случай че идентификацията на действителния собственик на юридическото лице не може да бъде извършена чрез вписаните в Търговския регистър данни и липса на възможност за представяне на документите по чл. 54 от ЗМИП, то към офертата следва да бъде подадена декларация по образец, съгласно чл. 59, ал. 1, т. 3 от ЗМИП.
  4. Документите, посочени по-горе, се представят и за подизпълнителите, и третите лица, ако има такива.
  5. Не се налага да бъдат представени посочените документи в следните случаи:
     1. когато същите вече са били предоставени от участника;
     2. до които има достъп по служебен път или чрез публичен регистър;
     3. когато могат да бъдат осигурени чрез пряк и безплатен достъп до националните бази данни на държавите членки.
  6. В случай че участникът определен за изпълнител не изпълни изискванията на чл. 112, ал. 1 от ЗОП Възложителят може да сключи договор със следващия класиран участник.
  7. Възложителят може да сключи договор със следващия класиран участник, когато избраният за изпълнител участник откаже да сключи договор или не се яви за сключването му в определения от възложителя срок, без да посочи обективни причини.

## Договор за подизпълнение

Избраният за изпълнител участник сключва договор за подизпълнение с подизпълнителя/ите, посочен/и в офертата. Независимо от възможността за използване на подизпълнители отговорността за изпълнение на договора за обществена поръчка е на изпълнителя.

Замяна или включване на подизпълнител по време на изпълнение на договор за обществена поръчка се допуска при необходимост, ако са изпълнени едновременно условията, посочени в чл. 66, ал. 14 от ЗОП.

Изпълнителят се задължава да изпрати на Възложителя копие на договора за подизпълнение (или на допълнително споразумение за замяна на посочен в офертата подизпълнител) в срок до 3 (три) дни от сключването му. Заедно с копие на договора (допълнителното споразумение) изпълнителят е длъжен да предостави и доказателства, че са изпълнени условията по чл. 66, ал. 2 (и ал. 14 в случаите на замяна на подизпълнител или включването на нов подизпълнител по време на изпълнение на договора).

Когато за частта от услугите, която се изпълнява от подизпълнител, изпълнението може да бъде предадено отделно от изпълнението на останалите услуги, подизпълнителят представя на изпълнителя отчет за изпълнението на съответната част от услугите, заедно с искане за плащане на тази част пряко на подизпълнителя. Изпълнителят се задължава да предостави на възложителя отчета и искането за плащане на подизпълнителя в срок до 15 (петнадесет) дни от получаването му, заедно със становище, от което да е видно дали оспорва плащанията или част от тях като недължими.

# **ГАРАНЦИЯ ЗА ИЗПЪЛНЕНИЕ**

1. При подписване на договора, участникът, определен за изпълнител по настоящата обществена поръчка, следва да представи гаранция за изпълнение в размер на 3% (три процента) от стойността, посочена в чл. 4. ал. 1 от проекта на договор.
2. Условията за освобождаване и задържане на гаранцията за изпълнение са определени в проекта на договор.
3. Гаранцията за изпълнение се представя под формата на банкова гаранция – в оригинал, парична сума (платежно нареждане в копие) или застраховка, която обезпечава изпълнението чрез покритие на отговорността на изпълнителя.
4. Участникът, определен за изпълнител, избира сам формата на гаранцията за изпълнение.
5. Когато избраният изпълнител е обединение, което не е юридическо лице, всеки от съдружниците в него може да е наредител по банковата гаранция, съответно вносител на сумата по гаранцията или титуляр на застраховката.
6. Ако гаранцията за изпълнение на договора се представя под формата на парична сума, тя се превежда по банкова сметка на БНБ - IBAN: BG40 BNBG 9661 1000 0661 23, BIC: BNBGBGSD, като банковите такси по превода са за сметка на наредителя.
7. В случай че гаранцията за изпълнение на договора е под формата на банкова гаранция, същата трябва да отговаря на клаузите на договора.
8. В случай че гаранцията за изпълнение на договора е под формата на застраховка, същата трябва да отговаря на клаузите на договора.
9. При представяне на гаранцията в нея изрично се посочва предметът на договора, за изпълнението на който се представя гаранцията.
10. Разходите по откриването и поддържането на гаранцията за изпълнение са за сметка на изпълнителя. Последният следва да предвиди и заплати своите такси по откриване и обслужване на гаранцията така, че размерът на получената от възложителя гаранция да не бъде по-малък от определения в настоящата документация.

# **ДРУГИ УСЛОВИЯ**

1. По въпроси, свързани с провеждането на обществената поръчка и подготовката на офертите на участниците, които не са разгледани в документацията, се прилагат разпоредбите на Закона за обществените поръчки и Правилника за прилагане на Закона за обществените поръчки.
2. Навсякъде в техническата спецификация или в други части на настоящата документация, където се съдържа посочване на конкретен модел, източник, процес, търговска марка, патент, тип, произход, стандарт или производство да се чете и разбира „или еквивалент“.

# **ИНФОРМАЦИЯ ПО ЧЛ. 13 ОТ РЕГЛАМЕНТ (ЕС) 2016/679 ОТ 27 АПРИЛ 2016 ГОДИНА ОТНОСНО ЗАЩИТАТА НА ФИЗИЧЕСКИТЕ ЛИЦА ВЪВ ВРЪЗКА С ОБРАБОТВАНЕТО НА ЛИЧНИ ДАННИ И ОТНОСНО СВОБОДНОТО ДВИЖЕНИЕ НА ТАКИВА ДАННИ И ЗА ОТМЯНА НА ДИРЕКТИВА 95/46/EО (ОБЩИЯ РЕГЛАМЕНТ ЗА ЗАЩИТА НА ДАННИТЕ)**

## Данни относно администратора на лични данни

Българската народна банка (БНБ) е администратор на лични данни съгласно Регламент (ЕС) 2016/679 на Европейския парламент и на Съвета от 27 април 2016 година относно защитата на физическите лица във връзка с обработването на лични данни и относно свободното движение на такива данни и за отмяна на Директива 95/46/EО (по-нататък Регламентът) и съгласно Закона за защита на личните данни (ЗЗЛД). В качеството си на администратор БНБ обработва лични данни за цели и на основания, съобразени с изискванията на Регламента и ЗЗЛД.

Общите положения и принципи съгласно които БНБ обработва лични данни се съдържат в [Политика на Българската народна банка при обработване на лични данни](http://www.bnb.bg/bnbweb/groups/public/documents/bnb_download/au_persdataprotect_policy_bg.pdf), публично достъпна на интернет адреса на банката, раздел „за БНБ“, секция „Защита на личните данни“.

Координатите на администратора във връзка с обработването на лични данни са: Българска народна банка, гр. София, пл. „Княз Александър I“ № 1.

## Цели на обработването. Правни основания

Обработването на личните данни, предоставяни от участниците в настоящата обществена поръчка се извършва в изпълнение на задълженията на възложителя за прилагане на европейското и национално законодателства в областта на обществените поръчки.

Във връзка с участието си в обществената поръчка участникът следва да предостави и данни относно наличието/липсата на влезли в сила присъди и конфликт на интереси (чл. 54, ал. 1, т. 1, т. 2 и т. 7от ЗОП), както и данни относно наличието/липсата на свързаност с други участници в поръчката (чл. 101, ал. 11 от ЗОП).

Непредоставянето на горепосочената информация от конкретен участник е основание за отстраняването му от по-нататъшно участие в обществената поръчка.

Когато възложителят може да получи по електронен път извлечение от съответния регистър (например съдебен регистър), участникът може да посочи къде може да бъде получена тази информация (т.е. наименованието на регистъра, интернет адрес, идентификационен номер на досието или документа и др.), така че възложителят да е в състояние да извлече тази информация.

Декларацията по чл. 59, ал. 1, т. 3 от ЗМИП (декларация за действителен собственик), във връзка със сключването на договор, е нормативно определена в ППЗМИП и в нея се попълват данни относно име, ЕГН, адрес, дата на раждане, гражданство, документ за самоличност, постоянен адрес на декларатора и трети лица – действителни собственици. Декларациите се предоставят с цел идентификация на действителния/те собственик/ци. Липсата на подобна идентификация е основание за несключване на договор за обществена поръчка с участника, избран за изпълнител.

## Лица, обработващи лични данни в БНБ

Достъп до личните данни на участниците имат определени по съответен ред служители на БНБ при изпълнение на задълженията им.

Българската народна банка не предоставя лични данни на участниците на трети лица, освен в случаите на обжалване по реда на ЗОП пред Комисията да защита на конкуренцията (КЗК) и Върховен административен съд (ВАС), при проверки от страна на Сметна палата, както и при други условия посочени в ЗОП.

## Срок за съхраняване на личните данни

Личните данни, предоставени в офертите на участниците по настоящата обществена поръчка, както и всички документи, свързани със сключването, изпълнението и отчитането на договора за обществена поръчка, съдържащи лични данни, са част от досието на обществената поръчка и ще се съхраняват за срок от 5 (пет) години от датата на приключване на изпълнението на договора за обществена поръчка или от датата на прекратяване на обществената поръчка съгласно чл. 122, ал. 1 от ЗОП.

## Права на субекта на данните

Всяко физическо лице има право да изиска: достъп до личните си данни, коригиране или изтриването им, ограничаване на обработването, при спазване на изискванията, посочени в чл. 15, 16, 17 и 18 от Общия регламент за защита на данните както и право на преносимост, когато личните данни са предоставени в структуриран, широко използван и пригоден за машинно четене формат и се обработват по автоматизиран начин.

До БНБ могат да бъдат отправени искания във връзка с упражняването на посочените по-горе права до длъжностното лице по защита на личните данни на посочените по-долу координати.

Българската народна банка информира участниците за предприетите действия в изпълнение на отправеното искане в срок до 1 (един) месец от получаване на искането. При необходимост този срок може да бъде удължен с още два месеца. При непредприемане на действия по отправено искане БНБ информира участника писмено.

Исканията във връзка с упражняването на тези права могат да бъдат изпращани на електронен адрес: [personaldata@bnbank.org](mailto:personaldata@bnbank.org) по пощата или да бъдат предоставяни лично в централната страда на БНБ, гр. София, пл. „Княз Александър I“ № 1.

## Длъжностно лице по защита на личните данни

Във връзка с обработването на лични данни физическото лице (субектът на данните) може да се обърне към БНБ чрез длъжностното лице по защита на личните данни – г-н Александър Тонев, на електронен адрес: [personaldata@bnbank.org](mailto:personaldata@bnbank.org) , или в писмен вид в деловодството на БНБ на пощенски адрес: 1000 София, пл. „Княз Александър І“ № 1.

## Право на обжалване

Право на всяко физическо лице е и да подаде жалба до надзорния орган – Комисията за защита на личните данни, на адрес: 1592 София, бул. „Проф. Цветан Лазаров“ № 2, електронна поща: [kzld@cpdp.bg](mailto:kzld@cpdp.bg), във връзка с обработването на лични данни, свързани с него.

1. Когато участникът в обществената поръчка е чуждестранно физическо или юридическо лице или обединение на чуждестранни физически и/или юридически лица, документите се представят в превод на български език. [↑](#footnote-ref-1)